Pasadena

**Pasadena**, hundau en 1874, es una ciá d'Estaus Uníus del condau de Los Ángeles nel estau estaunidensi de California. En 2009 tenía una puebración de  abitantis i una densiá puebracional de  pressonas pol kilómetru cuadrau. Es la sesta ciá más grandi del condau.

Los abitantis originalis de Pasadena fuerun los endius Hhamogna, una rama delos Tongva. Comu muchas otras ciais californianas, Pasadena encietó siendu parti del territoriu duna misión española, en esti casu la Misión de San Gabriel Arcángel. El territoriu passó d’España a Méxicu i fue finalmenti traspasau a deferentis propietarius.

La ciá que s’acabaría convirtiendu en Pasadena fue fundá en 1873 por Thomas Elliot i un grupu d’emigrantis proceentis de Míchigan, Indiana i Illinois que buscaban un clima más cáliu i tierra barata. Se supón que l’orihin del nombri dela ciá proci del idioma delos endius chippewa i senifica «corona del valli» inque nu está del to claru. Pasadena fue una parada clavi ena línea férrea que unía Atchison con Santa Fe lo que empulsó el su crecimientu.

En 1886, Pasadena s’encorpora comu ciá. Ogañu, los votantis elihin al alcaldi desti la eleción de 1999, mientris los concejalis son eletus según el distritu geográficu desti la eleción de 1973.

Pasadena destaca pol su Desfili del Torneu delas Rosas ca 1 de eneru, el Rose Bowl de fútbo americanu universitariu, disputau tamién ca 1 de eneru. Pallí s’alcuentra la sií del *[[Institutu Tecnológicu de California]]*, el *[[Jet Propulsion Laboratory]]* i el Museu Norton Simon, que alberga la colección del magnati del mesmu nombri, quien fue maríu dela actris Jennifer Jones.

En Pasadena se disputó la final dela Copa Mundial de Fútbo de 1994. En dicha ciá tamién fue hormá la banda de hard rock Van Halen en 1972 i Autograph en 1983.

## Geografía
Según la Oficina del Censu, Pasadena tien un área total de 60,0 kilómetrus cuadraus, dela qual 59,8 kilómetrus cuadraus es tierra i 0,2 kilómetrus cuadraus (0,30 %) es agua.

## Estoria

### Estoria indígena
Los primerus abitantis conocius de Pasadena i los sus alreoris eran biembrus dela tribu nativa americana Hahamog-na, un ramu dela Nación Tongva. Ellus palraban la lengua tongva, parti del grupu de lenguas utoaztecas. Los nativus americanus habían vivíu ena Cuenca de Los Ángeles duranti millaris d’añus.

Pasadena senifica "valli" en la lengua delos Ojibwe, una tribu nativa americana que nu es del lugal. El nombri jué elijíu polos colonus americanus d’Indiana que depués se mudarían pa la zona.

### Era española
Los españolis colonizun la Cuenca de Los Ángeles pol primera vezi enos añus 1770 cumu parti del Virreinato de Nueva España, construyendu la Misión de San Gabriel i renombrandu alos pueblus tongva localis cumu "Indius Gabrielinus", pol nombri dela misión. Ogañu, varius grupus de pueblu tongva vivin ena ária de Los Ángeles.

### Era mejicana
En 1821, Méjicu s’independizó d’España, i California quedó baju el control del gobiernu mejicanu. En 1833, las tierras dela misión fuerun secularizás i la mayol parti delas tierras en California huerun otorgás a ciudadanus mejicanus privaus en horma de ranchus. El presenti Pasadena jué dividíu entri el Rancho San Rafael (tierras al oesti del Arroyo Seco que s’extendían ata el presenti Burbank nel noroesti ata Glassell Park nel suroesti), Rancho del Rincon de San Pascual, (el presenti centru de Pasadena, Altadena, i Sur de Pasadena), i Rancho Santa Anita (el presenti esti de Pasadena, Arcadia i Monrovia). El Ranchu del Rincon de San Pascual jué llamau assin porque jué escriturau el Domingu de Resurreción a Eulalia Perez de Guillén Mariné dela Misión de San Gabriel Arcángel.

### Era estadunidensi

El úrtimu delos dueñus mejicanus del Rancho del Rincon de San Pascual fue Manuel Garfias, quien retuvu el títulu dela propiedá a través dela conquista americana de California en 1848 i el estau en 1850. Garfias vendió seccionis dela propiedá a los primerus colonus anglus que llegarun a la çona: Dr. Benjamin Eaton, el pairi de Fred Eaton; i el Dr. S. Griffin. Gran parti dela propiedá fue comprá por Benjamin Wilson, quien estaenció la su propiedá Lake Vineyard polos alreoris. Wilson, conociu cumu Don Benito polos endius del lugal, también era dueñu del Rancho Jurupa (Riverside, California) i fue alcaldi de Los Ángeles. Era el agüelu del general dela Segunda Guerra Mundial George S. Patton, Jr. i el que le dio nombri al Monti Wilson.

En 1873, Wilson jué visitau pol Dr. Daniel M. Berry d’Indiana, quien buscaba un lugal nel país que pudiesi ofrecé un clima suavi pa los sus pacientis, la mayol parti delos cualis sufrían dolencias respiratorias. Berry, asmáticu, concluyó que tuvu las sus tres mejolis nochis durmiendu en Rancho San Pascual. Pa mantene el destapau en secretu, Berry le puso el nombri en clavi "Muscat" a la çona, pola uva que cultivaba Wilson. Pa arrecogé fondus pa trael a la compañía de pressonas a San Pascual, Berry hormó la Asociación de Cultivadoris de Naranjas i Cítricus del Sul de California i vendió accionis ena mesma. Los recién llegáus pudierun comprá una gran parti dela propiedá a lo largu del Arroyo Seco i el 31 de eneru de 1874, encorporarun la Colonia d'Indiana. Cumu un gestu de güena voluntá, Wilson añadió  de propiedá d’altas tierras que entoncis eran inútilis, parti delas cualis se convertiría en Altadena. El coronel Jabez Banbury abrió la primera escuela ena Avenida South Orange Grove. Banbury tenía ijas mellizas, llamás Jennie i Jessie. Las dos se convirtierun en las primeras estudiantis en asistí a la primera escuela de Pasadena en Orange Grove.

Naquel momentu, la Colonia d’Indiana era una franja estrecha de tierra entri el Arroyo Seco i la Avenida Fair Oaks. Al otru lau dela calli estaba el desarrollu Lake Vineyard de Wilson. Endispués de más d’una décaa de desarrollu paralelu en dambus dos laus, los dos asentamientus se fusionarun ena Ciá de Pasadena.

### Cidá turística

La región atrajo a gente de tol país. En 1887, el Ferrocarril Atchison, Topeka y Santa Fe abrió su Segundu Distritu i encetó a hazel parás ena Estación de Santa Fe en el centru de Pasadena.  

Esto provocó un boom inmobiliariu. Se desarrollaron hotelis turísticus ena ciudá. Pasadena se convirtió en un destunu d’inviernu pa los ricos del esti, impulsandu el desarrollu de nuevus barriás i distritus comerciaus, i aumentandu las conexionis por carretera i trasporti con Los Ángeles. En 1940, cuando la Autopista Arroyo Seco, la primera autopista de California, conectó Pasadena con Los Ángeles, la ciudá ya se había convirtiu ena octava mayol de California i era considerá genéricamenti cumu una ciudá gemela de Los Ángeles. 

El primeru delos otelis que se establecierun en Pasadena jué el Raymond (1886) en lo alto de Bacon Hill, rebautizao Raymond Hill endipués dela construcción. Las instalacionis originalis vitorianas de tejado mansarda con 200 habitacionis se quemaron la mañana de Pascua de 1895, se reconstruyeron en 1903 i se derribaron duranti la Gran Depresión pa dejá sitiu al desarrollu residencial. El Hotel Maryland existió dende principius del siglu XX i jué demoliu en 1934. El mundialmenti famosu Ferrocarril del Monte Lowe i los otelis de montaña asociaus cerraron cuatro añus depués pol mor de daños causaus pol fueu. Tres estructuras hoteleras han sobrevivíu, el Hotel Green (una cooperativa dende 1926), el Vista Del Arroyo (agora usau cumu juzgau federal) i una torre residencial del Maryland en el 80 North Euclid Avenue (una cooperativa dende 1953).

La era del American Craftsman n'arti i diseñu está bien representá en Pasadena. El estudiu d’arquitectura Greene and Greene desarrolló el estilu; muchas de las sus residencias aún están en pie. Dos exemplu de su bungalow definitivu son la obra maestra Casa Gamble, dela cual se ofrecen visitas guiás públicas, i la Casa de Robert R. Blacker, ambas designadas Monumento Estóricu de California i inscritas en el Rexistru Nacional de Lugares Históricos delos Estaus Unius.

### Época Contemporánea

La Segunda Guerra Mundial runchó sel una bendición pa Pasadena, ya que el sul de California se convirtió nuna importanti zona d’operacionis pa la Guerra del Pacíficu. Las empresas manufactureras d’alta tecnuloxía i las compañías científicas s’estaecierun ena ciá, una tendencia que continuó enas décaas siguientis a la guerra, en particular col Laboratoriu de Propulsión a Chorrú dela NASA, Tetra Tech i Ameron International.

En la décaa de 1950, Pasadena esperimentó una afluecia constanti de genti del Sur de los Estaus Uníus, especialmenti afroamericanus de Texas i Luisiana. Pasadena tamién encietó a albergal a una gran comuniá d’emigrantis, particularmenti de China, Japón, Filipinas, Méjicu, Guatemala, El Salvador, Italia, Armenia i India.

La Academia Estaunidensi d’Artis Dramáticas, fundá en 1884 en Nueva York, abrió el su campus de Pasadena en 1974. Sin embargu, en 2001 el conservatoriu se mudó de Pasadena a Hollywood. Capacitandu a actoris pal teatru nun programa de dos añus, el conservatoriu jué la primera escuela enos Estaus Uníus en ofrecé educación profesional nel campu dela actuación. La Nuversidá Nazarenu Point Loma estuvu ubicá en Pasadena duranti muchus añus antis de trasladarsi al Condau de San Diego, California, i conservó los nombris Nuversidá de Pasadena i Colegiu de Pasadena.

En 1969, el Distritu Escolal Unificau de Pasadena se desegregó, inque el tema acontinaría siendu objetu de litigius duranti una décaa. Un añu endispués, se construyó la Autopista 210 i Ruta Estatal 210 (California) a lo largu duna ruta recién elijía. La costrución dela autopista jué controvertía, ya que provocó la demolición de más de mil casás, muchas dellas estóricas, i muchus afirnarun que la ruta estaba diseñá pa aislal los barríus menus ricus dela ciá.

El Centru de Pasadena, California se golvió peligrosu en algunas partis i desiertu en otras, i los incidentis d’asesinatu i incendi provocado se dispararun. El cascu antiguu de Pasadena s’enfrentó a la destrución a medida que se elaboraban planus pa nuevus desarrollus d’edificius altus, inque ena su mayol parti huerun deteníus por defensoris dela preservación ca vezi más activus. Pasadena sufrió demográficamenti ya que muchus residentis se mudarun alos suburbius cercanas u a la Cuenca del Imperiu (California), lo que provocó una diminución general dela puebración.  A pesar destus contratiempus, muchus artistas localis i bohemius se mudarun pa aprovechal los bajus valoris delas propiedais. El su legau se puei vel ogañu en el Desfili Doo Dah que encietó en 1976.

En 2014, entrillun a varias pressonas metías enun reliu de malversación que jincó arreodol de 6,4 millonis de dóllars del Programa de Servicius Públicus Subterráneus de la ciá.  

### Barrius

## Demografía

Según el censu del 2000 resiían ena ciá  pressonas,  hogaris, i  familias. La densiá de puebración era de 2238,7 /km². Aía  uniais habitacionalis con una densiá meya de 904, 8 /km². El mapa racial dela ciá era 53,36 % blancus, 14,42 % negrus u afroamericanus, 0,71 % americanus nativus, 10,00 % asiáticus, 0,10 % isleñus del Pacíficu, 16,01 % de otras razas, i 5,39 % de dos o más razas. El 33,40 % dela puebración eran hispanus u Latinu de qualisquia raza.

Abía  hogaris delos qualis el 27,1 % tenían ijus menoris de 18 añus vivendu con ellus, el 41,2% eran parejas casás vivendu juntas, el 12,1 % tenían un dueñu dela casa que era una mujel sin maríu i el 42,4 % nu eran familias. El 33,7 % de tolos hogaris eran de solterus i el 9,3% tenían algunu vivendu solu que era mayol de 65 añus. El promeiu d’abitantis pol hogar es de 2,52 i el tamañu meyu dela familia era de 3,30.

La puebración estaba repartía col 23,1% menoris de 18 añus, el 9,3 % entri 18 i 24, el 34,9 % entri 25 i 44, el 20,6 % entri 45 i 64, i el 12,1 % de más de 65 añus. La mediana d’edá era de 34 añus. Por ca 100 mujelis aía 95,7 ombris. Por ca 100 mujelis de más de 18 añus, aía 93,0 ombris.

Los ingresus meyus pa un ogar ena ciá eran de $, i los ingresus meyus pa una familia eran $. Los ombris tenían una meya d’ingresus de $ contra los $ delas mujelis. La renta per cápita pa la ciá era de $. El 15,9 % dela puebración i el 11,6 % delas familias estaban pol debaju dela línea de probeza. Entri la puebración total, el 21,3 % destus menoris de 18 i el 10,5 % destus de 65 u más estaban vivendu pol debaju dela línea dela probeza.

## Educación
El Distritu Escolar Unificau de Pasadena gestiona escuelas públicas. Tamién están las escuelas privadas pa los graus Jardín de Niñus (Kindergarten) ata el úrtimu añu de preparatoria (12th grade). El Colegiu dela Ciá de Pasadena (Pasadena City College) es una estitución pública, mientris el Istitutu Tecnológicu de California (Cal Tech) ofreci cursus enos campus de ciencia i tecnología i es una estitución privada i el Art Center College of Design ofereci cursus nel arti.

## Coltura popular
Pasadena es el lugal ondi transcurri la sitcom estaunidensi *[[The Big Bang Theory]]*, Modern Family, i ondi abitan los sus personajis. Tamién está situá ena ciá la mansión dela matriarca Nora Walker dela seri ''Brothers & Sisters''. Amás, es la ciá ondi transcurri la trama dela película ''Proyectu X'' i ondi resii Vernita Green cola su familia ena película *[[Kill Bill]]*.

## Referencias

## Atijus p'ahuera

Ciá de Pasadena (en inglés)
Pasadena Museum of History
Pasadena USGS